EkBass/fiwiki-20250220-pages-articles huggingface dataset:
Punaisen hiekan maa

Punaisen hiekan maa ("The Shifting Whispering Sands") on Vivian Clark Gilbertin ja Mary Margaret Hadleyn tekemä kantrikappale. Sen suomenkieliset sanat on tehnyt Saukki.. Kappale on suomeksi tallennettu tiettävästi ainoastaan Olavi Virran laulamana vuonna 1957 Tukholmassa, mutta nauhoitus jäi julkaisematta. Masternauha löytyi talvella 2015 Warner Music Finlandin arkistosta, ja se julkaistiin ep:nä, jolla on myös kappaleet "Uinuvalla laguunilla", "Cowboy Johnny" ja "Anna aurinkoisen paistaa". Ep:n muutkaan kappaleet eivät sisälly Olavi Virta – Laulaja -kokoelmalle, jolle on koottu 601 Virran levytystä. Alkuperäinen kappale "Shifting Whispering Sands" oli vuonna 1955 suuri menestys, ja sen ovat levyttäneet muun muassa Johnny Cash ja Billy Vaughn. ==Lähteet== Luokka:Musiikkikappaleet Luokka:Sauvo Puhtilan sanoittamat kappaleet‎ Luokka:Yhdysvaltalaiset musiikkikappaleet‎
Rakennepolitiikka

Rakennepolitiikka vaikuttaa talouden rakenteisiin ja kotitalouksien ja yritysten tekemiin valintoihin. Toimenpiteet voivat koskea muun muassa verotusta, sosiaaliturvaa, eläkejärjestelmää, työvoimapolitiikkaa, yritysten toimintaympäristöön vaikuttavaa sääntelyä sekä julkisten palveluiden ja hallinnon uudistamista. Rakennepolitiikka vaikuttaa talouteen pitkällä aikavälillä (vrt. lyhyemmän aikavälin suhdannepolitiikka).Valtiovarainministeriö - rakennepolitiikka == Lähteet == == Aiheesta muualla == * * Luokka:Talouspolitiikka
Citizenfour

Citizenfour on Laura Poitrasin ohjaama, vuonna 2014 valmistunut dokumenttielokuva, joka kertoo Edward Snowdenista ja NSA:n joukkovalvontaskandaalista. Se voitti parhaan dokumenttielokuvan Oscar- palkinnon vuonna 2015. Elokuvan Yhdysvaltain ensi-ilta oli 10. lokakuuta 2014 New Yorkin elokuvafestivaaleilla. Dokumentissa nähdään journalisti Glenn Greenwald, Yhdysvaltain politiikkaan erikoistunut journalisti, joka käsitteli Snowdenin hallussa olleita asiakirjoja dokumenttia varten. == Synopsis == Tammikuussa 2013 Laura Poitras, amerikkalainen dokumenttielokuvaohjaaja ja tuottaja, saa salatun sähköpostiviestin tuntemattomalta, joka kutsuu itseään nimellä "Citizenfour." Viestissä henkilö tarjoaa sisäpiiritietoa Yhdysvaltain Kansallisen turvallisuusvirasto NSA:n käyttämistä, laittomista salakuuntelukeinoista. Kesäkuussa Poitras ja Greenwald sekä The Guardianin tiedustelureportteri Ewen MacAskill matkustavat Hongkongiin tapaamaan "Citienfourin" hotellihuoneessa, jossa paljastuu, että henkilö on Snowden. Snowdenin henkilöllisyys paljastetaan 9. kesäkuuta tämän pyynnöstä. Median saatua tietää Snowdenin sijainnin, hän siirtyy Poitrasin huoneeseen vältelläkseen yhteydenottoja. Snowden pelkäsi, että hänet luovutetaan Yhdysvalloille, joten hän anoo turvapaikanhakijan asemaa Yhdistyneiden kansakuntien pakolaisjärjestöltä. Yhdysvaltain hallinto pyytää 21. kesäkuuta Hongkongia luovuttamaan Snowdenin. Snowden pääsee pois Hongkongista, mutta hänen passinsa katkaistaan ennen kuin hän pääsee Havannaan, joten hän jää jumiin Moskovassa. Venäjän hallitus myöntää Snowdenille väliaikaisen turvapaikan yhdeksi vuodeksi. Greenwald ja Poitras ilmaisevat toisilleen, ettei heistä kumpikaan halua palata Yhdysvaltoihin. Dokumentin lopussa Greenwald, Snowden ja Poitras tapaavat uudelleen Venäjällä. Greenwald ja Snowden keskustelevat uusista esiin nousseista yksityiskohdista Yhdysvaltain tiedusteluohjelmista, varoen sanojaan ja vain kirjoittaen paperille kaikkein kriittisimmät yksityiskohdat. Greenwald repii asiakirjat, luoden kasan paperisilppua, kunnes hän poistaa roskat pöydältä. ==Lähteet== == Aiheesta muualla == * Luokka:Vuoden 2014 dokumenttielokuvat Luokka:Vuoden 2014 yhdysvaltalaiset elokuvat Luokka:Yhdysvaltalaiset dokumenttielokuvat Luokka:Parhaan dokumenttielokuvan Oscar-palkinnon saaneet elokuvat
HMS Richmond (F239)

HMS Richmond (viirinumero F239) oli Britannian kuninkaallisen laivaston tyypin 23 fregatti. == Valmistus == Alus tilattiin joulukuussa 1989 Swan Hunterilta, missä köli laskettiin 16. helmikuuta 1992. Se laskettiin vesille 6. huhtikuuta 1993 ja otettiin palvelukseen 22. kesäkuuta 1995.Friedman, Norman s. 339 == Palvelus == Vuonna 2003 alus saapui hieman ennen Irakin sodan alkua Armilla partioon Persianlahdelle, mistä se vapautti saapuessaan HMS Cardiffin palaamaan kotimaahan. Sotatoimien alettua alus tuki HMS Chathamin, HMS Marlboroughin ja HMAS Anzacin kanssa merijalkaväen maihinnousua Al Fawin niemimaalle. Alus viipyi alueella elokuun loppuun. ==Lähteet== * * * * === Viitteet === Luokka:Swan Hunterin valmistamat alukset Luokka:Kuninkaallisen laivaston tyypin 23 fregatit
Pöljän kotiseutumuseo

Pöljän kotiseutumuseo sijaitsee Siilinjärvellä Pöljän kylässä lähellä viitostietä ja Savon rataa. Pöljän kansakoulun opettajan Elsa Väänäsen vuonna 1933 perustama, nyttemmin Silinjärven kunnan ylläpitämä museo on avoinna kesäkaudella parin kuukauden aikana tiistaista lauantaihin, talvikaudella sopimuksen mukaan. Museo esittelee Siilinjärven seudun historiaa sekä pohjoissavolaista maaseutuelämää 1800-luvulta 1930-luvulle. Museo sijaitsee Pöljänjärven itärannan maisemassa. Aiemman pienviljelijän pihapiirin käsittävällä museoalueella on seitsemän rakennusta 1800-luvun lopulta – 1900-luvun alusta. Nähtävänä on 1800-luvun savutupa, 1700-luvun morsiusaitta, maitoaitta, navetta, eloaitta, riihi ja savusauna. Museoalue sijaitsee Pöljän muinaisjäännösalueella ja pihapiiristä on arkeologisissa tutkimuksissa löydetty muun muassa kampakeramiikkaa, kiviesineiden kappaleita ja muinainen tulisija, joten paikalla lienee ollut asutusta jo kivikaudella. Pöljän kylän muinaislöytöjen mukaan on nimetty eräs kivikauden loppupuolella valmistettu keramiikkatyylikin Pöljän keramiikaksi. Kesäkaudella museoalueella tai sen välittömässä läheisyydessä on järjestetty lavatansseja. Museon yhteydessä sijaitsee 1900-luvun alulta oleva kotiseututalo (Myllyharjun tupa). Pöljän kotiseutumuseo on yksi Pöljän kylän kulttuuripolun kohteista. Museon välittömässä läheisyydessä oleva kunnan uimaranta. == Lähteet == ==Aiheesta muualla== * Pöljän kylä (poljankyla.com) * Siilinjärvi, Pöljän kotiseutumuseo (savonsanomat.menoinfo.fi) Luokka:Siilinjärvi Luokka:Suomen kotiseutumuseot
Taipumattomat miehet

Taipumattomat miehet () on vuonna 1955 ensi-iltansa saanut Raoul Walshin ohjaama yhdysvaltalainen lännenelokuva, jonka pääosissa ovat Clark Gable, Jane Russell ja Robert Ryan. Elokuva perustuu Henry Wilson Allenin romaaniin The Tall Men (1954), jonka pohjalta Sydney Boehm ja Frank S. Nugent laativat elokuvan käsikirjoituksen. Kirjailija Henry Wilson Allen mainitaan elokuvan alkuteksteissä salanimellä Clay Fisher. Elokuvan tuottivat William A. Bacher ja William B. Hawks. 20th Century Fox oli elokuvan tuotanto- ja levittäjäyhtiönä. == Juoni == Taipumattomat miehet kertoo veljeksistä Ben ja Clint Allisonista (Clark Gable ja Cameron Mitchell), jotka lähtevät ajamaan karjaa Texasista Montanaan. Matkalla he pelastavat intiaanien kynsistä Nella Turnerin (Jane Russell), joka päättää liittyä miesten matkaan. Matkalla syntyy niin romantiikkaa ja valinnanvaikeuksiakin - pääseekö karja koskaan perille Montanaan? == Näyttelijät == == Tuotanto == Tuottajat William A. Bacher ja William B. Hawks ostivat Henry Wilson Allenin romaanin elokuvaoikeudet 10 000 dollarilla. Taipumattomat miehet -elokuvan kuvaukset kestivät huhtikuusta kesäkuuhun 1955, jolloin elokuvan työnimenä oli The Tall Man. Elokuva kuvattiin CinemaScope-elokuvausmenetelmällä Meksikon Durangossa ja Los Organes Valleyssa sekä Idahon Sun Valleyssa 3 115 000 dollarin budjetilla. == Julkaisu ja vastaanotto == Taipumattomat miehet sai ensi-iltansa Los Angelesissa 22. syyskuuta 1955. Maanlaajuinen ensi-ilta oli 5. lokakuuta 1955 ja New Yorkin ensi-ilta oli 11. lokakuuta 1955. Suomen ensi-ilta oli 18. toukokuuta 1956. Taipumattomat miehet tuotti ilmestymisvuotenaan Yhdysvalloissa ja Kanadassa kuusi miljoonaa dollaria. Yhteensä elokuva tuotti maailmanlaajuisesti 12 miljoonaa dollaria. Taipumattomat miehet oli 20th Century Foxin vuoden 1955 menestyneimpiä elokuvia. Elokuva jakoi paikkansa Billy Wilderin ohjaaman ja Marilyn Monroen tähdittämän komediaelokuvan Kesälesken kanssa. 20th Century Fox julkaisi elokuvan DVD:nä 15. elokuuta 2006. == Lähteet == == Aiheesta muualla == * * * * Taipumattomat miehet TCM Movie Databasessa Luokka:Vuoden 1955 yhdysvaltalaiset elokuvat Luokka:Yhdysvaltalaiset lännenelokuvat Luokka:Raoul Walshin ohjaamat elokuvat Luokka:20th Century Foxin elokuvat
Museopedagoginen yhdistys Pedaali

Museopedagoginen yhdistys Pedaali ry on 2005 perustettu museopedagogien, museoiden yleisötyöläisten ja alan opiskelijoiden yhdistys, jonka tavoitteena on edistää museopedagogista toimintaa, vahvistaa museoiden yleisötyötä tekevien ammatillista identiteettiä ja arvostusta sekä tukea jäsentensä ammatillista kehittymistä. Yhdistys ottaa kantaa museotoimintaa ja yleisösuhteita koskevaan keskusteluun, toimii alan keskustelufoorumina ja tarjoaa jäsenistölleen koulutusta ja verkostoja. Yhdistyksellä on oma julkaisusarjansa Pedafooni. == Vuoden museopedagoginen teko -palkinto == Yhdistys myöntää vuosittain Vuoden museopedagoginen teko -palkinnon. Palkinnolla pyritään vaikuttamaan museopedagogian arvostukseen ja nostamaan alaan liittyvää tietoisuutta suuren yleisön keskuudessa. Tunnustuksen tarkoituksena on nostaa esiin esimerkillisiä ja huomionarvoisia museoiden yleisötyöhön ja pedagogiseen toimintaan liittyviä hankkeita ja toimintamalleja. Palkinnon saaja valitaan jäsenistöltä saatujen ehdotusten joukosta. Palkintoon kuuluvat taiteilija Kalle Hammin toteuttama Pedaali- pienoisveistos sekä kunniakirja. Vuoden museopedagoginen teko -palkinnon ovat tähän mennessä saaneet: *2006 Turun opetustoimen Kulttuuripolku -työryhmä *2007 Opetushallituksen suunnittelija Heljä Järnefelt *2008 Museologia tänään -julkaisu (toim.) Pauliina Kinanen, julkaisija Suomen Museoliitto *2009 Jyväskylän Kulttuuriluotsi-toiminta *2010 Tampereen kaupungin Taidekaari- kulttuurikasvatusohjelma (Tampereen kaupungin museopalveluiden TAITE-yksikkö, kulttuuripalvelut ja perusopetus) *2011 Uudenmaan taidetoimikunnan monikulttuurisuusläänintaiteilija Outi Korhonen *2012 Taide jää mieleen -hanke (Aboa Vetus & Ars Nova -museo, Turun kaupungin sosiaali- ja terveystoimi sekä Työsuojelurahasto) *2013 Avara museo – kehittyvä oppimisympäristö -hanke (Suomen museoliitto) *2014 Sirkushevoset sairastaa - pedagoginen konservointihanke (Keravan taidemuseo ja Metropolia ammattikorkeakoulun esinekonservointi) *2015 Adoptoi monumentti -hanke (Pirkanmaan maakuntamuseo) *2016 Nostalgiset naiset -projekti (Lottamuseo, Keuda ammattiopisto ja Laurea ammattikorkeakoulu) *2017 Minä ja muotokuva -taidekasvatuspaketti (Keuruun museo) *2018 Espoo sisällissodassa -hankkeen nuorisoyhteistyö (Espoon kaupunginmuseo) *2019 Luminaari-hanke (Tuusulan museo) *2020 InterActive History -projektin Utra ennen ja nyt -toiminta (Pohjois-Karjalan museo) == Lähteet == *http://pedaali.fi/fi/yhdistys *http://pedaali.fi/fi/vuoden- museopedagoginen-teko == Aiheesta muualla == * Pedaalin www-sivut * Museopedagoginen teko 2013 * Museopedagoginen teko 2014 Luokka:Museoalan järjestöt
Snowgoons

Snowgoons on saksalais-tanskalainen hip hop -tuottajaryhmä ja yhtye. Ryhmän muodostivat ensin saksalaiset Det Gunner ja DJ Illegal, mutta yhtye laajeni nelijäseniseksi vuonna 2011 tanskalaisen mc/tuottaja Sicknaturen ja saksalaisen hip hop -dj J.S. Kusterin liityttyä siihen. Snowgoons tunnetaan massiivisesta, eeppisestä ja lähen soundtrackmaisesta tuotannostaan. Ryhmä on tehnyt laajaa yhteistyötä amerikkalaisten ja eurooppalaisten nimien kuten Vinnie Pazin, Army of the Pharaohs, ONYXin, M.O.P:n , La Coka Nostran ja joidenkin Wu-Tang Clanin jäsenten kanssa. Luokka:Saksalaiset hip hop -yhtyeet Luokka:Tanskalaiset hip hop -yhtyeet
Heksakloorisyklopentadieeni

Heksakloorisyklopentadieeni (C5Cl6) on dieeni ja syklopentadieenin kloorattu johdannainen. Yhdistettä käytetään palonestoaineiden ja hyönteismyrkkyjen valmistamiseen. ==Ominaisuudet== Huoneenlämpötilassa heksakloorisyklopentadieeni on keltaista tai vihertävää pistävänhajuista nestettä. Yhdiste liukenee veteen vain hieman. Syklopentadieenin tavoin heksakloorisyklopentadieeni reagoi helposti dieeninä Diels–Alder- reaktioissa.T. T. Peter Cheung: Cyclopentadiene and Dicyclopentadiene, Kirk- Othmer Encyclopedia of Chemical Technology, John Wiley & Sons, New York, 2001. Viitattu 23.2.2015Dieter Hönicke, Ringo Födisch, Peter Claus & Michael Olson: Cyclopentadiene and Cyclopentene, Ullmann's Encyclopedia of Industrial Chemistry, John Wiley & Sons, New York, 2000. Viitattu 23.2.2015 ==Valmistus ja käyttö== Heksakloorisyklopentadieeniä valmistetaan klooraamalla syklopentadieeniä kolmivaiheisella prosessilla. Ensimmäisessä vaiheessa syklopentadieeni kloorataan tetrakloorisyklopentadieeniksi noin 50 °C:n lämpötilassa. Tämä yhdiste reagoi kloorin kanssa fosforipentakloridin tai arseenitrioksidin katalysoimana 175-250 °C:n lämpötilassa oktakloorisyklopentaaniksi. Oktakloorisyklopentaanista saadaan heksakloorisyklopentadieeniä dehydrokloorauksella. Heksakloorisyklopentadieeniä käytetään erityisesti kloorattujen hyönteismyrkkyjen kuten aldriinin, dieldriinin, heptakloorin, klordaanin ja klordekonin valmistamiseen. Monet näistä ovat nykyään kiellettyjä, minkä vuoksi heksakloorisyklopentadieenin käyttö on vähentynyt. Yhdistettä käytetään myös polymeerien palonestoaineiden kuten bis(heksakloorisyklopentadieno)syklo- oktaanin, klorendiinihapon ja klorendiinianhydridin valmistamiseenArthur G. Mack: Flame Retardants, Halogenated, Kirk-Othmer Encyclopedia of Chemical Technology, John Wiley & Sons, New York, 2004. Viitattu 23.2.2015. ==Lähteet== Luokka:Alkeenit Luokka:Organohalidit Luokka:Klooriyhdisteet
Balansoitu suolaliuos

Balansoitu suolaliuos (BSS) on neste, jolla on fysiologisesti tasapainoinen pH ja suolapitoisuus. Yleisimmin liuos sisältää natriumia, kaliumia, kalsiumia, magnesiumia, ja kloridia. Balansoitua suolaliuosta käytetään usein kudosten huuhteluun tai kehonsisäisen (kuten silmänsisäisen) nesteen väliaikaiseen korvaamiseen. Yleisin käyttökohde on kaihikirurgia. Suolaliuosta voi myös käyttää yhdessä muiden aineiden kanssa. ==Katso myös== *Fysiologinen suolaliuos Luokka:Kirurgia Luokka:Kemialliset aineet
Hans Hansson (täsmennyssivu)

Hans Hansson on seuraavien henkilöiden nimi: *Hans Hansson till Monikkala (k. 1605), suomalainen upseeri *Hans Hansson (k. 1667), suomalainen kartografi ja maanmittari *Hans Hansson (1901–1971), ruotsalainen painija *Hans Hansson (1919–2003), ruotsalainen alppihiihtäjä *Hans Hansson (s. 1949), ruotsalainen jääkiekkoilija. ==Katso myös== *Hannu Hannunpoika
Oikeesti aikuiset 2

Oikeesti aikuiset 2 on vuonna 2013 ensi-iltansa saanut komediaelokuva, joka on jatko-osa vuoden 2010 elokuvalle Oikeesti aikuiset. Elokuvan on ohjannut Dennis Dugan ja sen ensi-ilta oli 12. heinäkuuta 2013. Kriitikot haukkuivat elokuvan lyttyyn, mutta edeltäjänsä tavoin se menestyi kaupallisesti erittäin hyvin. Elokuva sai kaikkiaan kahdeksan Golden Raspberry -ehdokkuutta, muttei voittanut yhtäkään. == Juoni == Lenny Feder on muuttanut perheineen takaisin samaan pikkukaupunkiin, jossa hän ja hänen lapsuudenystävänsä varttuivat. Tällä kertaa aikuiset saavat opetuksen jälkikasvultaan viimeisenä koulupäivänä. == Näyttelijät == == Lähteet == == Aiheesta muualla == * Luokka:Vuoden 2013 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset road moviet Luokka:Columbia Picturesin elokuvat
Weiss

Weiss tai Weiß on muun muassa seuraavien henkilöiden sukunimi: * Allan Weiss (s. 1959), yhdysvaltalainen elokuvakäsikirjoittaja * Birte Weiss (s. 1941), tanskalainen toimittaja, poliitikko ja ministeri * Bob Weiss (s. 1942), yhdysvaltalainen koripalloilija ja valmentaja * Christian Samuel Weiss (1780-1856), saksalainen mineralogi * Christoffer Weiss (s. 1978), suomalainen näyttelijä ja yrittäjä * Constantin von Weiss (1877–1959), baltiansaksalainen Venäjän armeijan eversti, myöhemmin Balttipataljoonan komentaja * D. B. Weiss (s. 1971), yhdysvaltalainen kirjailija, televisiotuottaja, -käsikirjoittaja ja -ohjaaja * Ehrich Weiss, Harry Houdini (1874–1926), unkarilais- yhdysvaltalainen taikuri ja kahlekuningas * Ernst Weiss (1882–1940), itävaltalainen lääkäri ja kirjailija * Emil Rudolf Weiß (1875–1942), saksalainen taidemaalari * Hymie Weiss, oik. Henry Earl J. Wojciechowski (1898–1926), yhdysvaltalainen rikollinen ja mafiajohtaja * Kurt Weiß (1906–1995), saksalainen maahockeypelaaja * Louise Weiss (1893–1983), ranskalainen journalisti ja poliitikko * Martin Weiss (1905–1946), saksalainen SS-upseeri ja Dachaun keskitysleirin komendantti * Michael T. Weiss (s. 1962), yhdysvaltalainen näyttelijä * Minna Sarantola-Weiss (s. 1963), suomalainen tietokirjailija ja Helsingin kaupunginmuseon tutkimuspäällikkö * Paul Weiss (1901–2002), yhdysvaltalainen filosofi * Pernille Weiss (s. 1968), tanskalainen poliitikko * Peter Weiss (1916–1982), saksalais-ruotsalainen kirjailija, taidemaalari, graafikko ja elokuvantekijä * Rainer Weiss (s. 1932), yhdysvaltalainen fyysikko ja astrofyysikko, Nobelin fysiikanpalkinnon saaja * Stephen Weiss (s. 1983), kanadalainen jääkiekkoilija * Sylvius Leopold Weiss (1687–1750), saksalainen säveltäjä ja luutisti * Vladimír Weiss (s. 1939), slovakialainen jalkapalloilija ja jalkapallovalmentaja * Vladimír Weiss (s. 1964), slovakialainen jalkapalloilija ja jalkapallovalmentaja * Vladimír Weiss (s. 1989), slovakialainen jalkapalloilija. * Walter Weiss (1890–1977), saksalainen kenraali ;kuvitteellisia henkilöitä: * Eric Weiss, CIA:n agenttitv-sarjassa Alias
Aleksej Fedotov

Aleksej Fedotov (s. 25. lokakuuta 1991) on suomalainen kansalaisaktivisti, puoluetaustaltaan sosialidemokraatti. Hän toimi Suomen Ammattiin Opiskelevien Liitto – SAKKI:n puheenjohtajana vuosina 2012–2015. Fedotov on nykyään luokan opettaja. == Ura ja elämä == Fedotov on kotoisin Valko-Venäjältä, josta hän muutti maan poliittisen tilanteen takia perheensä kanssa Suomeen vuonna 1997. Koulutukseltaan Fedotov on merkonomi valmistuttuaan vuonna 2010 Suomen Liikemiesten Kauppaopistosta. Toimiessaan SAKKI ry:n puheenjohtajana Fedotov profiloitui erityisesti koulutuksellisen tasa-arvon ja syrjäytyvien nuorten puolestapuhujana. Lisäksi Fedotov on aktiivisesti kritisoinut Kataisen ja Stubbin hallitusten koulutusleikkauksia tuoden esille niistä mahdollisesti syntyviä seurauksia. == Lähteet == ==Aiheesta muualla== * Luokka:Suomalaiset kansalaisaktivistit Luokka:Suomalaiset järjestöjohtajat Luokka:Vuonna 1991 syntyneet Luokka:Elävät henkilöt
Pikkusydämet

Pikkusydämet (Dicentra) on unikkokasveihin kuuluva suku, jossa on ainakin 20 lajia. Pikkusydämet kasvavat luonnossa Aasiassa ja Pohjois-Amerikassa, erityisesti vuoristometsissä. Useimmat suvun lajit ovat monivuotisia ruohokasveja, jotkin yksivuotisia. Himalajalta kotoisin oleva köynnöspikkusydän on köynnöstäen kasvava perenna. Pikkusydänten kukat ovat nuokkuvia ja sydämenmuotoisia, punaisia, vaaleanpunaisia, violetteja, valkoisia tai keltaisia. Lukuisia lajeja ja niiden risteymiä viljellään koristekasveina.Brickell, Christopher & Cathey, H. Marc (editors): A to Z Encyclopedia of Garden Plants (The American Horticultural Society). DK Publishing 2004. ISBN 0-7566-0616-0. == Lajeja == * Dicentra canadensis – hopeapikkusydän * Dicentra cucullaria – keijunpikkusydän * Dicentra eximia – kevätpikkusydän * Dicentra formosa – kesäpikkusydän * Dicentra peregrina – idänpikkusydän * Dicentra scandens, syn. Dactylicapnos scandens – köynnöspikkusydänRäty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. Särkynytsydän (Lamprocapnos spectabilis, syn. Dicentra spectabilis) on aiemmin kuulunut pikkusydämiin. Dicentra canadensis - Canadian Heart Flower.jpg|Hopeapikkusydän. Duchman breeches flower dicentra cucullaria.jpg|Keijunpikkusydän. Herzblume (Dicentra eximia) 5692.JPG|Kevätpikkusydän. Dicentra formosa 1293.JPG|Kesäpikkusydän. Dicentra formosa-IMG 7272.JPG|Kesäpikkusydän. Dicentra peregrina 01s Mount Norikura.JPG|Idänpikkusydän. 3949 - Dicentra scandens (Kletterndes Tränendes Herz).JPG|Köynnöspikkusydän. == Lähteet == == Aiheesta muualla == * Kassu – Kasvien suomenkieliset nimet: Pikkusydämet (Dicentra) * Suomen Lajitietokeskus: Pikkusydämet – Dicentra * ITIS: Dicentra * United States Department of Agriculture (USDA): Dicentra *
Perhoangervot

Perhoangervot (Gillenia) on ruusukasveihin kuuluva kasvisuku, jossa on kaksi monivuotista lajia. Ne esiintyvät luonnossa Pohjois-Amerikassa, Yhdysvaltojen itä- ja keskiosissa sekä Kanadan Ontariossa. Perhoangervoilla on valkoiset tai vaaleanpunaiset kukat harvakukkaisissa ilmavissa huiskiloissa.Brickell, Christopher & Cathey, H. Marc (editors): A to Z Encyclopedia of Garden Plants (The American Horticultural Society). DK Publishing 2004. ISBN 0-7566-0616-0. Kumpaakin perhoangervolajia viljellään perennana.Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. == Perhoangervolajit == * päiväperhoangervo (Gillenia stipulata) * enkeliperhoangervo (Gillenia trifoliata) Gillenia trifoliata.jpg|Enkeliperhoangervo. Rothoffsparken-4 (9149504305).jpg|Enkeliperhoangervo. == Lähteet == == Aiheesta muualla == * Kassu – Kasvien suomenkieliset nimet: Perhoangervot (Gillenia) * Suomen Lajitietokeskus: Perhoangervot – Gillenia *ITIS: Gillenia *United States Department of Agriculture (USDA): Gillenia Luokka:Ruusukasvit
Ansikat

Ansikat (Waldsteinia) on ruusukasvien heimoon kuuluva kasvisuku, jossa on noin kuusi lajia. Ne ovat monivuotisia, keltakukkaisia, usein maanmyötäisesti kasvavia ruohokasveja, joista suurta osaa viljellään perennana. Ansikoita kasvaa luonnossa läpi pohjoisen lauhkean vyöhykkeen, Euraasiassa ja Pohjois- Amerikassa.Brickell, Christopher & Cathey, H. Marc (editors): A to Z Encyclopedia of Garden Plants (The American Horticultural Society). DK Publishing 2004. ISBN 0-7566-0616-0. Ansikat yhdistetään toisinaan kellukoiden (Geum) sukuun. Ansikat muistuttavat ulkonäöltään jonkin verran mansikoita (Fragaria), ja niiden nimikin on johdettu tästä hyvin yksinkertaisesti: jättämällä mansikka-sanasta m-kirjain pois. Menettely herätti aikoinaan pahennusta asiaa seuranneissa piireissä. Mansikoista poiketen ansikat eivät kuitenkaan muodosta syömäkelpoista epähedelmää. == Lajeja == * amerikanansikka (Waldsteinia fragarioidesRäty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7., syn. Geum fragarioides) * mätäsansikka (Waldsteinia geoides, syn. Geum waldsteinia) * Waldsteinia pendula * rönsyansikka (Waldsteinia ternata, syn. Geum ternatum) == Kuvia == Waldsteinia fragarioides 14 (5097400175).jpg|Amerikanansikka Waldsteinia fragarioides 12 (5097996546).jpg|Amerikanansikan kukkia. Waldsteinia geoides Prague 2012 1.jpg|Mätäsansikka Waldsteinia ternata 03.jpg|Rönsyansikan kukkia. == Lähteet == == Aiheesta muualla == * Finto, Kassu – Kasvien suomenkieliset nimet: Ansikat (Waldsteinia) * Suomen Lajitietokeskus: Ansikat – Waldsteinia * ITIS: Waldsteinia * United States Department of Agriculture (USDA): Waldsteinia * Flora of China: Waldsteinia *
Tuliunikot

Tuliunikot (Eschscholzia) on unikkokasveihin kuuluva suku, jossa on kahdeksasta kymmeneen lajia. Niitä esiintyy läntisessä Pohjois-Amerikassa. Tuliunikot ovat yksi- tai monivuotisia, hentoja ja pystyjä ruohovartiskasveja, joilla on hienoliuskaiset lehdet ja yksittäin kasvavat unikkomaiset kukat, jotka ovat punaisia, oransseja tai keltaisia. Ne sulkevat kukkansa pilvisellä säällä. Mätästuliunikkoa ja kaliforniantuliunikkoa viljellään yksivuotisina koristekasveina.Brickell, Christopher & Cathey, H. Marc (editors): A to Z Encyclopedia of Garden Plants (The American Horticultural Society). DK Publishing 2004. ISBN 0-7566-0616-0. == Lajeja == * Eschscholzia caespitosa – mätästuliunikko * Eschscholzia californica – kaliforniantuliunikkoRäty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. Eschscholzia caespitosa 020.jpg|Mätästuliunikko. Eschscholzia californica - Alipore - Kolkata 2013-02-10 4731.JPG|Kaliforniantuliunikko. Eschscholtzia californica 002.JPG|Kaliforniantuliunikko. Cal poppy.jpg|Kaliforniantuliunikoita. Eschscholzia glyptosperma 6.jpg|Eschscholzia glyptosperma. Eschschminutiflora.jpg|Eschscholzia minutiflora. == Lähteet == == Aiheesta muualla == * Finto: Kassu – Kasvien suomenkieliset nimet: Eschscholzia * Suomen Lajitietokeskus: Tuliunikot – Eschscholzia Luokka:Unikkokasvit
Serpent

__NOTOC__ Serpent on vuonna 2011 ilmestynyt Circlen 39. albumi. Se äänitettiin Englannin Bristolissa The Croft -klubilla lokakuussa 2011. Levy sisältää kolme kappaletta vuoden 2010 albumilta Rautatie, yhden levyltä Katapult (2007) sekä neljä kappaletta pari kuukautta myöhemmin julkaistulta uutuusalbumilta Manner. Uusista kappaleista Here Come the Warm Jets on alun perin Brian Enon vuonna 1974 levyttämä.Circle ‎– Serpent Discogs. Viitattu 23.2.2015. == Kappaleet == # # # # # # # # == Kokoonpano == * Mika Rättö – laulu, kosketinsoittimet * Julius Jääskeläinen – kitara * Janne Westerlund – kitara * Jussi Lehtisalo – basso * Tomi Leppänen – rummut == Lähteet == *Serpent Circle Discography. ===Viitteet=== Luokka:Circlen albumit Luokka:Vuoden 2012 konserttitallenteet
Neidonunikot

Neidonunikot (Glaucium) on unikkokasveihin kuuluva suku, jossa on 25 lajia. Neidonunikot ovat pystyjä, usein lehtiruusukkeellisia yksi-, kaksi- ja monivuotisia kasveja. Niitä esiintyy Euroopassa, Lähi-idässä, Pohjois- Afrikassa, Keski-Aasiassa ja Lounais-Aasiassa. Yksittäin kasvavat näyttävät kukat ovat unikkomaiset ja paperinohuet.Brickell, Christopher & Cathey, H. Marc (editors): A to Z Encyclopedia of Garden Plants (The American Horticultural Society). DK Publishing 2004. ISBN 0-7566-0616-0. Punaneidonunikkoa, keltaneidonunikkoa ja isoneidonunikkoa voidaan viljellä yksivuotisina koristekasveina.Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. Ne ovat tosin luonnostaan kaksivuotisia tai perennoja. == Lajeja == * punaneidonunikko (Glaucium corniculatum) * keltaneidonunikko (Glaucium flavum) * isoneidonunikko (Glaucium grandiflorum) * kultaneidonunikko (Glaucium squamigerum) Glaucium corniculatum (flower).jpg|Punaneidonunikko. Glaucium flavum.JPG|Keltaneidonunikko. Glaucium flavum var flavum 3.jpg|Keltaneidonunikko. Glaucium grandiflorum.jpg|Isoneidonunikko. == Lähteet == == Aiheesta muualla == * Finto: Kassu – Kasvien suomenkieliset nimet: Glaucium * Suomen Lajitietokeskus: Neidonunikot – Glaucium Luokka:Unikkokasvit
Ágios Loúkas

Ágios Loúkas () on kaupunginosa Ateenassa Kreikassa. Se sijaitsee Ateenan pohjoisosassa ja kuuluu kaupungin 5. suuralueeseen. Kaupunginosa on saanut nimensä sen alueella sijaitsevasta samannimisestä kirkosta, joka on omistetty Pyhälle Luukakselle. Kaupunginosan koillispuolella sijaitsee Kypriádoun kaupunginosa, itäpuolella Gkráva, eteläpuolella Kypséli, länsipuolella Plateía Koliátsou ja Káto Patísia, luoteispuolella Ágios Elefthérios ja pohjoispuolella Áno Patísia. Luokka:Ateenan kaupunginosat
Filopáppou

Filopáppou- tai Filopáppos-kukkula (), antiikin Museion ( tai Mouseion) eli Muusien kukkula (, Lofos Mūsōn), on kukkula Ateenassa Kreikassa. Se sijaitsee Ateenan eteläosassa keskustan lounaispuolella. Filopáppou (Φιλοπάππου) on myös kukkulan juurella sen eteläpuolella sijaitseva kaupunginosa, joka kuuluu kaupungin 3. suuralueeseen. Muusien kukkula oli mahdollisesti saanut nimensä myyttisestä runoilija Musaioksesta, jonka hautapaikkana kukkulaa pidettiin. Myöhemmin se yhdistettiin myös muusiin. Klassisella kaudella kukkula oli Ateenan kaupunginmuurin eli Themistokleen muurin sisäpuolella. Kukkula on saanut yleisimmin käytetyn nimensä Kommagenen prinssistä Gaius Julius Philopappuksesta eli Filopappoksesta, joka oli aikansa merkittävimpiä Rooman valtakunnassa eläneitä kreikkalaisia. Filopappoksen kuoltua noin vuonna 114–116 ateenalaiset antoivat pystyttää kukkulalle korkean hautamuistomerkin, joka tunnetaan Filopappoksen muistomerkkinä. Kaupunginosan pohjoispuolella sijaitsevat Pnyksin kukkula sekä Nymfien kukkula, itäpuolella Akrópolin ja Makrygiánnin kaupunginosat, eteläpuolella Kallithéan kaupunki ja länsipuolella Petrálona. == Lähteet == == Aiheesta muualla == Luokka:Arkeologiset kohteet Ateenassa Luokka:Ateenan kaupunginosat Luokka:Ateenan kukkulat
Kallimármaro (kaupunginosa)

Kallimármaro (; myös Στάδιο, Stádio) on kaupunginosa Ateenassa Kreikassa. Se sijaitsee Ateenan ydinkeskustan kaakkoispuolella ja kuuluu kaupungin 2. suuralueeseen. Kaupunginosa on saanut nimensä siellä sijaitsevasta Panathinaiko-stadionista, joka tunnetaan myös nimellä Kallimármaro ("Kaunismarmorinen"). Kaupunginosa käsittää stadionin ympäristön ja Ardittós- kukkulan alueen. Kaupunginosan itäpuolella sijaitsee Pagkrátin kaupunginosa, länsipuolella Mets, luoteispuolella Záppeion puiston alue ja pohjoispuolella Anáktora. Luokka:Ateenan kaupunginosat
Klafthmónos

Klafthmónos () on kaupunginosa Ateenassa Kreikassa. Se sijaitsee Ateenan ydinkeskustassa ja kuuluu kaupungin 1. suuralueeseen. Kaupunginosan keskus on Klafthmónos-aukio (Πλατεία Κλαυθμώνος, Plateía Klafthmónos), jonka ympäristön kaupunginosa käsittää. Se on yksi Ateenan keskusaukioista Sýntagma-aukion ohella. Kaupunginosan koillispuolella sijaitsee Akadimían kaupunginosa, eteläpuolella Sýntagma-aukion alue ja Monastiráki, länsipuolella Psyrí ja pohjoispuolella Omónoia. Kaupunginosan pääkatu on Stadíou. Luokka:Ateenan aukiot Luokka:Ateenan kaupunginosat
Pefkákia

Pefkákia () on kaupunginosa Ateenassa Kreikassa. Se sijaitsee Ateenan ydinkeskustan koillispuolella Lykavittós-kukkulan länsipuolella ja kuuluu kaupungin 1. suuralueeseen. Pefkákiassa sijaitsevat muun muassa École française d’Athènes (Ranskalainen koulu Ateenassa), Pyhän Nikolaoksen kirkko (Ágios Nikólaos), saksalainen evankelinen kirkko (Christuskirche) sekä Plateía Tásou Vourná -aukio. Kaupunginosan kaakkoispuolella sijaitsee Kolonákin kaupunginosa, lounaispuolella Akadimía, pohjoispuolella Exárcheia ja koillispuolella Neápoli. Pefkákian kaupunginosaa ei tule sekoittaa Ateenan pohjoispuolella sijaitsevan Néa Ionían kaupungin alueeseen, jossa sijaitsee Pefkákian metroasema. == Aiheesta muualla == Luokka:Ateenan kaupunginosat
Plateía Koumoundoúrou

Plateía Koumoundoúrou () on kaupunginosa Ateenassa Kreikassa. Se sijaitsee Ateenan ydinkeskustan länsipuolella ja kuuluu kaupungin 1. suuralueeseen. Kaupunginosan keskus on samanniminen Koumoundoúroksen aukio, jonka ympäristön kaupunginosa käsittää. Koumoundoúroksen aukio on nimetty pääministeri Aléxandros Koumoundoúroksen mukaan. Aukion nykyinen virallinen nimi on Plateía Eleftherías (Πλατεία Ελευθερίας, ”Vapauden aukio”), mutta se ei ole tullut käyttöön laajalti. Aukiolla sijaitsevat muun muassa Ateenan pinakoteekki sekä Pyhien palkattaparantajien (Ágioi Anárgyroi) kirkko. Kaupunginosan itäpuolella sijaitsee Omónoian kaupunginosa, kaakkoispuolella Psyrí, länsipuolella Kerameikós ja pohjoispuolella Metaxourgeío. == Lähteet == == Aiheesta muualla == Luokka:Ateenan aukiot Luokka:Ateenan kaupunginosat
Marko Sorvisto

Marko Sorvisto (s. 12. elokuuta 1970 Kokkola) on aktiiviuransa lopettanut suomalainen jalkapalloilija. Hän oli pelipaikaltaan oikea laitalinkki, mutta kykeni pelaamaan myös laitapuolustajana tai puolustavana keskikenttäpelaajana. Sorvisto on Kokkolan Pallo-Veikkojen kasvatti. Hän debytoi seuran edustusjoukkueessa I divisioonassa kaudella 1987. Sorvisto teki seitsemän maalia KPV:n noustessa uuteen Futisliigaan kaudeksi 1990. Hän debytoi pääsarjatasolla 29. huhtikuuta ottelussa Oulun Työväen Palloilijoita vastaan. KPV tippui kauden lopuksi sarjatasoa alemmaksi ja Sorvisto siirtyi naapurikaupungin pääsarjatasolle nousseeseen FF Jaroon. Hän edusti pietarsaarelaisia kuuden kauden ajan 1991–1996. Vuonna 1997 Sorvisto palasi Kakkosessa pelanneeseen kasvattajaseuransa KPV:n riveihin. Heti ensimmäisellä kaudellaan hän oli isossa roolissa, tehden 14 maalia joukkueen voittaessa sarjansa. Sorvisto pelasi joukkueessa vielä kaksi kautta Ykkösessä ennen siirtymistään takaisin Veikkausliigaan ja Rovaniemen Palloseuraan vuonna 2000. Kauden päätteeksi hän lopetti ammattilaisuransa ja liittyi kotikaupunkinsa Öja-73:n pelaajavalmentajaksi. Pääsarjatasolla Sorvisto pelasi yhteensä 188 ottelua ja teki kahdeksan maalia. ==Lähteet== * Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Vuonna 1970 syntyneet Luokka:Elävät henkilöt
Záppeio (kaupunginosa)

Záppeio () on kaupunginosa Ateenassa Kreikassa. Se sijaitsee Ateenan ydinkeskustan kaakkoisosassa Kansallispuutarhan eteläpuolella ja kuuluu kaupungin 2. suuralueeseen. Kaupunginosa on saanut nimensä sen alueella sijaitsevasta suuresta Zappeionin eli Záppeion näyttely- ja kokouspalatsista. Kaupunginosa käsittää Zappeionin ympäristön, johon kuuluvat muun muassa Záppeion puisto (Κήποι Ζαππείου, Kípoi Zappeíou), Aíglin huvikeskus ulkoilmaelokuvateattereineen, Fokianóksen gymnaasi sekä Vasilíssis Ólgas -kadun ympäristö. Alueen länsilaidalla sijaitsee Ateenan roomalaisen kylpylän arkeologinen kohde. Kaupunginosan koillispuolella sijaitsee Anáktoran kaupunginosa, itäpuolella Pagkráti, kaakkoispuolella Kallimármaro ja länsipuolella Ateenan vanhakaupunki Pláka. Luokka:Ateenan kaupunginosat Luokka:Ateenan puistot
Manner (Circlen albumi)

__NOTOC__ Manner on vuonna 2012 ilmestynyt Circlen 40. albumi. Amerikkalainen Hydra Head Records julkaisi sen aluksi vain vinyylinä rajoitettuna 1 000 kappaleen painoksena. Ektro Recordsin CD-versio ilmestyi tammikuussa 2013. Levystä tuli Circlen kolmas Suomen viralliselle listalle päässyt albumi, kun se toukokuussa 2012 nousi viikon ajaksi sijalle 35.Circle: Manner (Rsd) Musiikkituottajat. Viitattu 23.2.2015. Levyn kappaleista neljä oli mukana jo pari kuukautta aikaisemmin julkaistulla konserttitallenteella Serpent. Niistä Here Come the Warm Jets on alun perin Brian Enon vuonna 1974 levyttämä. Mannerta pidetään yhtyeen uran yksinkertaisimpana ja helpoiten omaksuttavimpana albumina. Se vaihtelee suoraviivaisesta rockista kokeellisempaan musiikkiin ja levyä on kutsuttu myös synteesiksi Circlen eri tyylilajien kokeiluista. == Kappaleet == ;A-puoli # # # ;B-puoli # # # == Kokoonpano == * Mika Rättö – laulu, kosketinsoittimet * Julius Jääskeläinen – kitara * Pekka Jääskeläinen – kitara * Janne Westerlund – kitara * Jussi Lehtisalo – basso * Tomi Leppänen – rummut == Lähteet == *Manner Circle Discography. ===Viitteet=== Luokka:Circlen albumit Luokka:Vuoden 2012 albumit
Commewijne

Commewijne on yksi Surinamen kymmenestä piiristä. Sen pinta-ala on 5 353 km2 ja väkiluku oli vuonna 2012 31 420. Piirin pääkaupunki on Nieuw Amsterdam. Piirin talous perustuu pääasiassa maanviljelyyn ja alueella on suuret plantaasiviljelmät. == Lähteet == == Aiheesta muualla == Luokka:Surinamen piirit
Resedat

Resedat (Reseda) on resedakasveihin kuuluva suku, jossa on noin 60 lajia. Ne ovat yksi- tai monivuotisia ruohovartiskasveja, joita esiintyy pääasiassa Välimeren alueella ja Lounais-Aasiassa, mutta myös Itä-Afrikassa ja Intiassa. Pienet kukat kasvavat tähkämäisessä terttukukinnossa ja ovat vihertävänvalkoisia tai vihertävänkeltaisia. Tuoksuresedaa on viljelty vuosisatoja voimakkaasti tuoksuvien kukkiensa vuoksi.Brickell, Christopher & Cathey, H. Marc (editors): A to Z Encyclopedia of Garden Plants (The American Horticultural Society). DK Publishing 2004. ISBN 0-7566-0616-0. Sitä käytetään yksivuotisena koristekasvina sekä kosmetiikan hajusteiden valmistamiseen. Kaksivuotista väriresedaa käytetään värikasvina keltaisen värin tuottamiseen.Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. Värireseda ja keltareseda ovat levinneet Suomeen aikaisemmin painolastikasveina laivojen painolastimaan mukana.Hämet-Ahti, Leena, Suominen, Juha, Ulvinen, Tauno & Uotila, Pertti (toim.): Retkeilykasvio, 4. painos. Luonnontieteellinen keskusmuseo, Kasvimuseo. Helsinki 1998. ISBN 951-45-8167-9. == Resedalajeja == * Reseda alba – valkoreseda * Reseda crystallina – lanzarotenreseda * Reseda lutea – keltareseda * Reseda luteola – värireseda * Reseda odorata – tuoksureseda * Reseda phyteuma – nuokkukotareseda * Reseda scoparia – virpareseda == Kuvia == Reseda alba (flowers).jpg|Valkoreseda. 20140523Reseda lutea1.jpg|Keltareseda. Reseda lutea L. (7462987838).jpg|Keltareseda. 20140725Reseda luteola4.jpg|Värireseda. Reseda phyteuma Enfoque 2011-3-24 CampodeCalatrava.jpg|Nuokkukotareseda. Reseda phyteuma Habitus 2011-3-24 CampodeCalatrava.jpg|Nuokkukotareseda. == Lähteet == == Aiheesta muualla == * Finto: Kassu – Kasvien suomenkieliset nimet: Reseda * Suomen Lajitietokeskus: Resedat – Reseda * luokka:Värikasvit
Coronie

Coronie on yksi Surinamen kymmenestä piiristä. Piiri sijaitsee Karibianmeren rannikolla ja sen pääkaupunki on Totness. Piirin pinta-ala on 3 902 km2 ja väkiluku oli 3 391 vuonna 2012. Kuten suurin osa maasta, Coronie saa tulojaan pääasiassa maanviljelyksestä ja rannikkoilmasto mahdollistaa kookos- ja riisiviljelmät. == Lähteet == == Aiheesta muualla == Luokka:Surinamen piirit
Makeleta Stephan

Makeleta Stephan (o.s. Piukala; s. 23. toukokuuta 1978 Haʻateiho, Tongatapu, Tonga) on tongalainen maastohiihtäjä. == Ura == Stephan kokeili ensimmäisen kerran maastohiihtoa vuoden 2015 tammikuussa. Ennen hiihtouraa Stephan oli kilpaillut muissa kestävyyslajeissa, kuten maratonilla. Tongan liitto lähestyi häntä vuonna 2014, koska se halusi lisätä urheilijoiden määrää lumilajeissa. Hiihtoliitto pyrki saamaan hiihtäjän Pyeongchangin olympiakisoihin, minkä seurauksena liiton edustaja alkoi etsiä sopivaa kandidaattia Euroopasta. Stephan kilpaili historian ensimmäisenä tongalais- ja polynesialaisnaisena hiihdon MM-kilpailuissa Falunissa vuonna 2015. Hän osallistui vain perinteisen hiihtotavan sprintin karsintaan, jossa hän oli 93:s eli viimeinen jääden karsinnoissa ensimmäiseksi sijoittuneelle, Puolan Justyna Kowalczykille seitsemän ja puoli minuuttia. === MM-kilpailut 2017 === Kesäisin rullasuksien avulla valmistautunut Stephan kaatui vuoden 2016 elokuussa. Kaatumisesta seurasi muutamia murtumia hänen jalkaansa, ja hän joutui pidättäytymään harjoittelusta kymmenen viikon ajaksi. Vuoden 2017 MM-kilpailuissa Stephan osallistui vapaan hiihtotavan sprintin karsintoihin Lahdessa. Hän pääsi 1,4 kilometrin matkalla nopeampaan aikaan kuin Falunissa. Hän ei jäänyt enää karsinnan viimeiseksi, ja eroa kärkisijaan jäi kolme minuuttia. Loppuajaksi tuli 6.18,43. Stephan olisi halunnut osallistua jo ensimmäisen kisapäivän karsintaan, mutta myöhästyi ilmoittautumisesta, eikä siten päässyt vielä kilpailemaan. == Yksityiselämä == Stephan on työskennellyt catering-alalla. Helmikuussa 2017 hän ilmoitti työskentelevänsä osan vuodesta ravintolassa, keskittyen talvisin ainoastaan hiihtoon. Ennen Falunin MM-kilpailuja Stephan jätti työnsä pystyäkseen keskittymään harjoitteluun täysipäiväisesti. Stephan muutti Saksaan vuonna 2001. Hänen isänsä menehtyi noin viikko ennen Lahden MM- kilpailuja vuonna 2017. == Lähteet == Luokka:Tongalaiset maastohiihtäjät Luokka:Vuonna 1978 syntyneet Luokka:Elävät henkilöt
Pipot

Pipot eli kilpikukatFinto: Kassu – Kasvien suomenkieliset nimet: Penstemon (Penstemon) on ratamokasveihin kuuluva suku, jossa on noin 250 lajia. Niitä esiintyy Pohjois- ja Keski-Amerikassa. Pipot ovat monivuotisia ruohokasveja tai varpuja. Useimmiten putken tai kellonmuotoiset kukat kasvavat terttu- tai huiskilokukinnoissa. Monia pipolajeja ja jalostettuja lajikkeita viljellään koristekasveina.Brickell, Christopher & Cathey, H. Marc (toim.): A to Z Encyclopedia of Garden Plants (The American Horticultural Society). DK Publishing 2004. ISBN 0-7566-0616-0. Pipoja käytetään perennoina ja monia risteymiä yksivuotisina ryhmäkasveina.Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. == Lajeja == * Penstemon barbatus – punapipo * Penstemon campanulatus – kellopipo * Penstemon confertus – kivikkopipo * Penstemon digitalis – täpläpipo * Penstemon fruticosus – varpupipo * Penstemon grandiflorus – isopipo * Penstemon hartwegii – purppurapipo * Penstemon heterophyllus – rinnepipo * Penstemon hirsutus – harmaapipo * Penstemon ovatus – herttapipo * Penstemon palmeri – tuoksupipo * Penstemon pinifolius – neulaspipo * Penstemon procerus – sinipipo * Penstemon scouleri – penanpipo * Penstemon serrulatus – vuoripipo * Penstemon strictus – pystypipo * Penstemon whippleanus – arizonanpipo * Penstemon lyallii – liilapipo * Penstemon rydbergii – asuuripipo * Penstemon smallii – carolinanpipo Penstemon barbartus0.jpg|Punapipo. Penstemon campanulatus1.jpg|Kellopipo. Penstemon confertus .jpg|Kivikkopipo. Penstemon digitalis -White Bedder- 2-2733.jpg|Täpläpipo. Penstemon fruticosus 002.JPG|Varpupipo. Penstemon grandiflorus 'Prairie snow' 1.jpg|Isopipo. Plantaginaceae - Penstemon hartwegii.jpg|Purppurapipo. Penstemonheterophyllus0.jpg|Rinnepipo. Penstemon hirsutus - Hairy Beard Tongue 2.jpg|Harmaapipo. Penstemon ovatus 2.jpg|Herttapipo. Penstemon palmeri 10.jpg|Tuoksupipo. Penstemon pinifolius1.jpg|Neulaspipo. Penstemon procerus (7613537738).jpg|Sinipipo. Penstemon serrulatus1.jpg|Vuoripipo. Penstemon strictus plant1.JPG|Pystypipo. Penstemon whippleanus.jpg|Arizonanpipo. == Lähteet == == Aiheesta muualla == * Suomen Lajitietokeskus: Pipot – Penstemon Luokka:Ratamokasvit
Mark Knowles

Mark Knowles on muun muassa seuraavien henkilöiden nimi: *Mark Knowles (s. 1971), bahamalainen tennispelaaja *Mark Knowles (s. 1984), australialainen maahockeypelaaja ja olympiavoittaja Luokka:Täsmennyssivut
Anders Olivier Saelan

Anders Olivier Saelan () toimi Teknillisen korkeakoulun perustana olleen Helsingin teknillisen reaalikoulun ensimmäisenä johtajana ja loi pohjan Suomen teknilliselle opetukselle. Saelanin vanhemmat olivat Hiitolan kirkkoherra Daniel Saelan ja Lovisa Eleonora Söderbom. Tultuaan ylioppilaaksi Viipurin kymnaasista 20-vuotiaana Saelan aloitti opiskelun Keisarillisessa Aleksanterin-Yliopistossa, joskin työskenteli samalla kotiopettajana Nils Nordenskiöldin perheessä. Filosofian kandidaatiksi hän valmistui 1847 ja opiskeli sitten vielä vuoden kemiaa. Johtajaksi Helsingin teknilliseen reaalikouluun, joka toimi suoraan senaatin manufaktuurikonttorin alaisuudessa, hänet nimitettiin 1848. Saelan valmisteli koulun opetusohjelman, joka vakiintui kymmenen ensimmäisen toimintavuoden jälkeen teknilliseksi ammattiopetukseksi insinööri-, koneinsinööri-, arkkitehti-, kemian teknologian ja maanmittausosastoilla. Hän opetti itse kemiaa, matematiikkaa ja kirjanpitoa, mutta ennen muuta kehitti koulua ja hankki sinne ansioituneita ulkomaisia opettajia. Hän oli myös manufaktuuritoimikunnan jäsen ja 1856 teollisuuden kehittämiseksi perustetun valiokunnan jäsen, teki opintomatkat Eurooppaan 1856 ja 1859 ja valmisteli koulun muuttumisen Polyteknilliseksi kouluksi 1872. Saelan kuoli vain 56-vuotiaana, mutta hänen johtamansa koulu kehittyi nopeasti ensin korkeinta teknillistä opetusta antavaksi Polyteknilliseksi opistoksi 1877 ja sitten yliopistotasoiseksi Teknilliseksi korkeakouluksi 1908. Saelanin puoliso vuodesta 1859 oli Fredrika Lovisa Hovin (1838–1913). ==Lähteet== ==Aiheesta muualla== * (Viitattu 23.2.2015) Luokka:Suomen oppilaitosten rehtorit Luokka:Vuonna 1818 syntyneet Luokka:Vuonna 1874 kuolleet
Tom Chilton

Tom Chilton (s. 15. maaliskuuta 1985 Reigatehttps://www.driverdb.com/drivers/tom-chilton/) on brittiläinen autourheilija. Kaudella 2014 hän kilpaili World Touring Car Championship -sarjassa ROAL Motorsportin tallissahttp://tomchilton.com/. Hänen pikkuveljensä Max Chilton on ajanut Formula 1 -sarjassa. Chilton debytoi World Touring Car Championshipissä kaudella 2012, jolloin hän oli Team Aonin Fordilla sarjan 22:s. sijoituttuaan parhaimmillaan sijalle seitsemän. Kaudella 2013 Chilton ajoi RML-tallin Chevroletilla saavuttaen kauden aikana kaksi voittoa ja kaksi kolmatta sijaa ollen sarjan viides. Kaudella 2014 Chilton saavutti yhden voiton ja sarjan kahdeksannen tilan ROAL Motorsportin Chevroletilla. Chilton on kilpaillut myös American Le Mans Seriesissa, Le Mans Seriesissä ja British Touring Car Championshipissä eli BTCC:ssä. BTCC:ssä Chilton voitti Independents' Trophyn vuonna 2010. == Lähteet == Luokka:Brittiläiset autourheilijat Luokka:British Touring Car Championship -kuljettajat Luokka:World Touring Car Championship -kuljettajat Luokka:American Le Mans Series -kuljettajat Luokka:Vuonna 1985 syntyneet Luokka:Elävät henkilöt
Helmililjat

Helmililjat eli ruukkuhelmililjat (Muscari) on parsakasveihin (aiemmin hyasinttikasveihin Hyacinthaceae) kuuluva sipulikasvien suku. Lähisukuja ovat harjahelmililjat (Leopoldia) ja kellohelmililjat (Pseudomuscari), jotka voidaan myös yhdistää samaan sukuun. Helmililjoihin kuuluu noin 75 lajia. Ne esiintyvät luonnossa Välimeren alueella ja Lounais-Aasiassa. Ne kukkivat keväällä, harvoin syksyllä. Usein kellonmuotoiset kukat muodostavat terttukukinnon lehdettömään varteen. Monia helmililjalajeja viljellään koristekasveina, sipulikukkina.Brickell, Christopher & Cathey, H. Marc (editors): A to Z Encyclopedia of Garden Plants (The American Horticultural Society). DK Publishing 2004. ISBN 0-7566-0616-0. == Lajeja == * tummahelmililja (Muscari armeniacum) * turkinhelmililja (Muscari aucheri) * atsurihelmililja eli asuurihelmililja (Muscari azureum) * hentohelmililja (Muscari botryoides) * mustehelmililja (Muscari commutatum) * töyhtöhelmililja eli isohelmililja (Muscari comosum eli Leopoldia comosa) * isohelmililja eli leveälehtihelmililja (Muscari latifolium) * terttuhelmililja (Muscari neglectum) * myskihelmililja (Muscari racemosum, syn. M. muscarimi) * eskisehirinhelmililja (Muscari sivrihisardaghlarense) Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7.Suomen Lajitietokeskus: Helmililjat (ruukkuhelmililjat) – Muscari Viitattu 1.3.2021. Muscari armeniacum2.jpg|Tummahelmililja. Muscari armeniacum 11.jpg|Tummahelmililja. Muscari botryoides.JPG|Hentohelmililja. Muscari commutatum.jpg|Mustehelmililja. Muscari latifolium2.jpg|Isohelmililja. Muscari-macrocarpum2.JPG|Muscari macrocarpum. == Lähteet == == Aiheesta muualla == * Finto: Kassu – Kasvien suomenkieliset nimet: Muscari Luokka:Parsakasvit
Tara Geraghty-Moats

Tara Geraghty-Moats (s. 12. huhtikuuta 1993 West Fairlee, Vermont) on yhdysvaltalainen mäkihyppääjä, ampumahiihtäjä ja yhdistetyn hiihtäjä. Hän edustaa mäkihypyssä Lebanon Outing Clubia. Geraghty-Moats debytoi mäkihypyn maailmancupissa joulukuussa 2014 Lillehammerin osakilpailussa sijoittuen sijalle 33. Ensimmäiset maailmancupin pisteensä hän saavutti tammikuussa 2015 Sapporosta sijoituttuaan sijalle 29. Geraghty-Moatsin paras sijoitus maailmancupin osakilpailussa on yhdeksäs sija, jonka hän saavutti helmikuussa 2015 Râșnovista. Geraghty-Moats kilpaili vuoden 2015 MM-kilpailuissa Falunissa, jossa hän oli normaalimäen kilpailun 18:s. Ampumahiihdossa Geraghty-Moats osallistui neljiin nuorten MM-kilpailuihin, sijoittuen parhaimmillaan sijalle 18. Parhaat menestyksensä Geraghty-Moats on saavuttanut yhdistetyssä. Hän voitti naisten Continental cupin kausilla 2018–2019 ja 2019–2020. Hän on voittanut 15 Continental Cupin osakilpailua. Hän voitti kaikkien aikojen ensimmäisen naisten yhdistetyn maailmancupin osakilpailun Ramsaussa joulukuussa 2020. Se jäi lopulta kauden ainoaksi maailmancupkilpailuksi. Hän sijoittui viidenneksi Oberstdorfin MM-kilpailuissa 2021. == Lähteet == Luokka:Yhdysvaltalaiset mäkihyppääjät Luokka:Yhdysvaltalaiset ampumahiihtäjät Luokka:Yhdysvaltalaiset yhdistetyn hiihtäjät Luokka:Vuonna 1993 syntyneet Luokka:Elävät henkilöt
Roumeli

Roumeli ( tai Ρουμελή, Roumelí) voi viitata seuraaviin: * Rumelia, osmanivallan aikainen nimitys eteläiselle Balkanille * Roumelí, kylä Kreetan saarella Kreikassa